V prípade, že hovoríme o mobilných telefónoch do 200 eur, rátame s tým, že hľadáme telefón v ideálnom pomere ceny a kvality. Všeobecne sa treba orientovať aj na vaše potreby. Rolu hrá veľkosť displeja, výkon, procesor a jeho frekvencia, ktoré sa starajú o reakcie telefónu. Takisto hrá rolu interné úložisko, operačná pamäť a fotoaparát. Dôležité je i ovládanie telefónu, funkcionalita v podobe digitálneho kompasu, funkcie NFC alebo napríklad vybavenie čítačkou otlačkov prstov. Pred kúpou je rozumné si prečítať predovšetkým recenzie tuzemské i zahraničné, pozrieť videorecenzie, aby ste mali o telefóne čo najviac praktických poznatkov.